
ВЪПРОСИ И ОТГОВОРИ

по процедура
чрез подбор на проекти
BG14MFOP001-2.015 „Предлагане на пазара - компенсации- подсектор "Риболов", вид дейност 2.2.2 „Предлагане на пазара", чл. 26, параграф 2, буква а) от Регламент (ЕС) 2021/1139 по Програма за морско дело, рибарство и аквакултури 2021-2027 (ПМДРА),
одобрени от Ръководителя на Управляващия орган на ПМДРА
с докладна записка № 93-4370/30.09.2026 г.

Зададени въпроси чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.015-Q001
Подател: e-mail: mariananonova@abv.bg 
Дата: 23.09.2026

1. Въпрос:

„Здравейте,
във връзка с процедура BG14MFOP001-2.015 „Предлагане на пазара - компенсации- подсектор "Риболов" и по отношение на изискването за спазване на хоризонталните политики в т. 12, 13 и 14 от Приложение 4 "Критерии за оценка", както и предоставяне на банкова сметка по т. 19 от същото приложение, моля за следното разяснение:
Тъй като липсва секция във ФК от ИСУН за предоставяне на изисканата информация, може ли тя да бъде дадена в някое от полетата където позволява ИСУН,  или да бъде предоставена по друг начин?
Поздрави,
Димитър Богоев
ДИНГБГ ООД“

Отговор на въпрос 1:

Секция „Допълнителни полета, необходима за оценка на проектното предложение на кандидата“ във формуляра за кандидатстване в ИСУН не е активна. Имайки предвид компенсаторния характер на процедурата и ретроактивния характер на периода на компенсацията, УО няма да търси допълнителна описателна информация за съответствие на проектните предложения със хоризонталните принципи на ЕС, заложени в чл. 9 на Регламент (ЕС) 2021/1060. За конкретната процедура ще се проверява декларативната информация, която се представя при подаване на проектното предложение, във формуляра на Декларацията при кандидатстване (Приложение № 2). Ако Оценителната комисия сметне за необходимо, допълнителна информация за съответствие на проектните предложения с хоризонталните принципи на ЕС може да бъде изисквана в рамките на оценката за Административно съответствие и допустимост на кандидата и проектното предложение. 
Информацията за актуална банкова сметка ще бъде изискана от одобрените кандидати при изпращането на покана за сключване на Административен договор за предоставяне на безвъзмездна финансова помощ.


Рег. номер: BG14MFPR001-2.015-Q002
Подател: e-mail: krima@mail.bg
Дата: 26.09.2026

2. Въпрос: 

Уважаеми дами и господа,

Във връзка с обявена Процедура за кандидатстване BG14MFOP001-2.015 „Предлагане на пазара - компенсации- подсектор "Риболов", молим за следните разяснения:

 При условие, че търговски субект е собственик на плавателен съд, с право на компенсация, но за стопанската 2025 година плавателният съд е предоставен за ползване под наем на друг търговски субект.
Има ли право наемателят да кандедатства за компенсация в случай, че:
а) Е наемател и през 2026 година
б) Не е наемател през 2026 година
Основание за въпроса е  т. 11.1 "Критерии за допустимост на кандидатите", "Важно: Лицата, които са предоставили правото на ползване на собствен риболовен кораб на други лица, нямат право да кандидатстват по реда на настоящата процедура за същия кораб."

3. Въпрос: 

Съгласно приложената в пакета с документи по Процедурата "МЕТОДИКА ЗА ИЗЧИСЛЕНИЕ НА КОМПЕНСАЦИИТЕ" по Процедурата, в подсектор риболов е даден пример за изчисляване на компенсация, по следният ред"
"БФП = Z*P, където:
-              Z e oбщият коефициент на компенсация (персонал+гориво)
-           P - Крайната стойност на P за подсектор „риболов“ се определя съгласно общото правило по-горе, а именно: от стойността на нетните приходи от продажби на ред „Продукция“ (код 15110) от приходната част на Отчета за приходи и разходи (ОПР) за 2025 г. на кандидата, превалутирани в евро по курса 1.95583 лева за едно евро се приспада абсолютната печалба на кандидата съгласно общото правило за определяне на базата за компенсация по-горе. В случай че кандидатът има приходи от дейност, различна от стопански риболов, при изчислението на компенсацията се взимат предвид нетните приходи от продажби в Раздел VI от ОПР - Нетни приходи от продажби по икономически дейности с код по КИД 2025 - код 03.11 „Океански и морски риболов“ за 2025 г. и стойността на печалбата му за цялата дейност за 2025 г."
[bookmark: _GoBack]В даденият пример за изчисление не е посочено, как следва да се приема и изчислява  абсолютната печалба на кандидата, при условие на хипотеза за отрицателна стойност на печалба за 2025 година.
Молим за разяснение, как се приема при изчисляване стойността на печалба на кандидата, в случай на отчетена загуба (отрицателна стойност) за стопанската 2025 година и посочете пример как от стойността на нетните приходи от продажби на ред „Продукция“ (код 15110) от приходната част на Отчета за приходи и разходи (ОПР) за 2025 г. се приспада  абсолютната печалба на кандидата с отрицателна стойност?

Отговор на въпрос 2:

Съгласно т. 11.1 Критерии за допустимост на кандидатите от Условията за кандидатстване и изпълнение по процедура чрез подбор на проекти BG14MFOP001-2.015 „Предлагане на пазара - компенсации- подсектор "Риболов", вид дейност 2.2.2 „Предлагане на пазара", допустими кандидати са освен собственици, също и наематели на риболовни кораби на Съюза, регистрирани като действащи и които отговарят на посочените в същата точка условия. Допустими по процедурата са кандидати, които са осъществявали стопанска дейност, свързана с риболова през 2025 г. и през 2026 г.
В този смисъл наемателят на плавателен съд с право на компенсация е допустим кандидат, в случай че отговаря кумулативно на горепосочените условия.
В случай че наемателят на плавателен съд не е осъществявал стопанска дейност през 2026 г. не е допустим кандидат, тъй като не отговаря на горепосочените условия.

Отговор на въпрос 3:

В Приложение № 9 Методика за изчисление на компенсациите е посочено, че ако кандидатът е приключил 2025 г. на загуба, УО приравнява за разходи приходите на кандидата 
В този смисъл и в случай, че е отчетена загуба, а не печалба за стопанската 2025 г., примерът за изчисляване на компенсация е следният:
Кандидатът е декларирал в своята данъчна декларация за 2025 г. нетни приходи от продажби на ред „Продукция“ (код 15110) на стойност 100 000 евро. За целите на примера се приема, че декларираната обща печалба на кандидата за цялата му дейност за 2025 г. е с отрицателна стойност. В този случай разходите се приравняват с приходите и при декларирана финансова загуба се взима нетната стойност на приходите като база за изчисляване на компенсацията.
Безвъзмездната финансова помощ се формира по следния начин: 
приходи от 100 000 евро; БФП = 11,05% х 100 000 евро = 11 050 евро.
Посочената компенсация се преизчислява за 10 месеца допустим период: 
11 050 * 83,33% = 9 207,96 евро БФП.

